tartuNLP/wikipedia-smugri-20251201 huggingface dataset:
Forma urbis Romae

Forma urbis Romae oli suurikokoinen marmorista tehty keisariajan Rooman kaupungin kartta. Sen arvellaan olleen 18 metriä leveä ja 13 metriä korkea, ja se oli tehty 150 marmorilaatalle. Se kuvaa Roomaa keisari Septimus Severuksen aikana. Se valmistui ehkä vuosina 203–211 tai vuosina 205–208. Se sijaitsi keisari Vespasianuksen rakennuttaman Rauhan temppelin seinällä.
Kartan mittakaava oli arviolta 1:240, joten se oli riittävän suuri kuvaamaan lähes jokaisen temppelin, kylpylän tai insulan pohjakaavan. Siinä oli mainittu julkisten rakennusten, katujen ja yksityistalojen nimet. Tekijät merkitsivät siihen portaikot ja pylväät. Se kuvasi Roomaa niin, että ilmansuunnista etelä oli ylhäällä. 
Kartta tuhoutui vähitellen keskiajalla, jolloin myös Rauhan temppeli raunioitui. Vuonna 1562 nuori taiteilija Giovanni Antonio Dosio löysi Forma urbis Romaen jäännökset Santi Cosma e Damianon kirkon luota. Löytäjä lahjoitti jäännökset humanisti Torquato Contille. Häneltä ne päätyivät kardinaali Alessandro Farneselle. Löydetyt jäänteet eivät kiinnostaneet tuolloin juuri lainkaan. 
Vähitellen löydön merkittävyys ymmärrettiin. Renessanssiajan oppineet löysivät ja tunnistivat 250 palaa käyttämällä olemassolevia maamerkkejä kuten Colosseumia. Työ löytöjen parissa jatkui 1900-luvulla.
Nykyään Forma urbis Romaen jäännöksiä pidetään arvokkaana dokumenttina. Siitä arvioidaan säilyneen noin kymmenesosan. Noin tuhannesta palasta koostuvan kartan säilytyspaikkana on Museo dell'Ara Pacis. 
Kartasta löydettiin puuttunut pala vuonna 2014 Palazzo Maffei Marescottin luota.
Alyattes

Alyattes () voi viitata seuraaviin henkilöihin:
Ardys

Ardys (myös "Ardysus"; ) voi viitata seuraaviin henkilöihin:
Sadyattes

Sadyattes () voi viitata seuraaviin henkilöihin:
Niko Parkkinen

Niko Parkkinen (s. 26. huhtikuuta 1999 Mikkeli) on suomalainen jääkiekkomaalivahti, joka edustaa SM-liigajoukkue JYPiä.
Ura.
Parkkinen on Mikkelin Jukureiden kasvatti. Hän siirtyi C-juniori-ikäisenä JYPiin kaudeksi 2014–2015. Parkkinen pelasi kauden aikana myös yhden ottelun seuran B2-nuorissa, jossa hän voitti kauden päätteeksi Suomenmestaruuden. Kauden 2015–2016 Parkkinen pelasi JYPin B2-nuorissa ja kauden 2016–2017 B-nuorissa. Ensimmäisellä kokonaisella A-juniorikaudellaan 2017–2018 hän kantoi suurimman osan joukkueensa torjuntavastuusta. Parkkinen puki kauden aikana JYPin paidan myös viiteen SM-liiga- ja kahteen Mestarien liigan otteluun, mutta hän ei saanut kuitenkaan peliaikaa. Parkkinen voitti CHL:n mestaruuden. Kaudella 2018–2019 hän puki kolmeen SM-liigaotteluun, mutta Parkkinen jäi ilman peliaikaa.
Syyskuussa 2019 JYP lainasi Parkkisen alustavasti koko kauden 2019–2020 kattavalla lainasopimuksella yhteistyöseuraansa, Mestis-joukkue KeuPa HT:hen. Hän pelasi siellä suurimman osan kaudestaan ja sai tililleen 28 runkosarja- ja kaksi Suomen Cupin ottelua. Parkkinen pelasi JYPissä neljä SM-liigaottelua. Hänet nostettiin joukkueen vahvuuteen ensimmäisen kerran joulukuussa, kun Eetu Laurikainen edusti Suomea Channel One Cupissa. Parkkinen teki liigadebyyttinsä 13. joulukuuta 2019 vieraissa Turun Palloseuraa vastaan. Ottelu oli varsinaisen peliajan ja jatkoajan päätteeksi tasalukemissa 3–3 ja hän torjui 26 kertaa. Voittomaalikilpailuissa Parkkinen torjui TPS:n kuudesta yrityksestä viisi ja JYP voitti ottelun lopulta lukemin 3–4.
JYP lainasi Parkkisen syyskuussa 2020 toistaiseksi voimassa olevalla sopimuksella Mestis-joukkue Savonlinnan Pallokerhoon. Hän pelasi siellä 11 ottelua, kunnes Mestiksen ollessa keskeytettynä Parkkinen palasi joulukuussa JYPin vahvuuteen Markus Ruusun aisapariksi, kun NHL-lainamaalivahti Veini Vehviläinen palasi Pohjois-Amerikkaan. Hän pelasi SM-liigassa kauden aikana 18 runkosarjaottelua. Maaliskuussa 2021 Parkkinen teki JYPin kanssa kaksivuotisen jatkosopimuksen.
Kauteen 2021–2022 Parkkinen lähti niin ikään JYPin kakkosmaalivahtina Markus Ruusulle, kunnes marraskuussa 2021 seura täydensi maalivahtiosastoaan Kanstantsin Šostakilla. Parkkinen pelasi kauden aikana vain kolme SM-liigaottelua ja suurimman osan kaudestaan hän pelasi lainalla KeuPa HT:n Mestis-joukkueessa. Maaliskuussa 2022 JYP vuokrasi Parkkisen loppukaudeksi Tampereen Ilvekseen, mikä oikeutti seuran nostamaan hänet tarvittaessa kokoonpanoon, kun Parkkinen jatkoi pelejään KeuPassa. Huhtikuussa Ilves nosti hänet vahvuuteensa kesken välieräsarjan, kun Vadim Žerenko oli sivussa. Parkkinen puki loppukaudella viiteen playoff-otteluun, mutta hän ei saanut kuitenkaan peliaikaa. Parkkinen voitti kauden päätteeksi SM-pronssia.
Maria Rundell

Maria Eliza Rundell (1745 – 16. joulukuuta 1828) oli englantilainen keittokirjailija ja alallaan yksi 1800-luvun menestyneimmistä.
Ura.
Rundell lähetti vuonna 1806 joukon ruokareseptejä ja kodinhoito-ohjeita kirjankustantaja John Murraylle, joka oli hänen pitkäaikainen perhetuttavansa. Murray taustavoimineen työsti niistä teoksen "A New System of Domestic Cookery", joka julkaistiin samana vuonna. Kirjasta tuli menestys. Varakas Rundell ei halunnut lainkaan rahallista palkkiota. Sittemmin Rundell riitautui Murrayn kanssa ja halusi julkaista kirjastaan kokonaan uuden painoksen uuden kustantajan kanssa. Kiista päättyi 1823, jolloin Murray osti kaikki oikeudet Rundellin teokseen. "A New System of Domestic Cookery" julkaistiin saksaksi vuonna 1841 ja samana vuonna ilmestyi teoksen 65. englanninkielinen painos. Viimeinen painos julkaistiin 1880.
Yhdysvalloissa "A New System of Domestic Cookery" julkaistiin 1807 ja se sai 37 painoskertaa. Yhdysvaltalaiseen versioon tehtiin sikäläisen maun mukaisia muutoksia.
Kaikkiaan "A New System of Domestic Cookery" -teosta myytiin puolisen miljoonaa kappaletta ja sen tuotot avittivat John Murrayn kustantamoa nousemaan yhdeksi viktoriaanisen aikakauden merkittävimmistä.
Rundellin kirjalliseen tuotantoon kuuluvat myös teokset "Domestic Happiness" (1806) ja "Letters addressed to Two Absent Daughters" (1814).
Monikerroksinen perseptroniverkko

Monikerroksinen perseptroniverkko () on keinotekoinen hermoverkkoarkkitehtuuri. Termillä MLP viitataan välillä "mihin tahansa" eteenpäin suunnattuun neuroverkkoon, ja välillä tarkemmin verkkoihin, jotka koostuvat useista kynnysaktivaatiokerroksista (engl. perceptron). MLP:tä, etenkin yhden piilokerroksen, kutsutaan usein vain "tavallisiksi" neuroverkoiksi. 
Monikerroksisessa perseptroniverkossa on vähintään kolme neuronikerrosta, syötekerros (engl. input layer), yksi tai useampia piilokerroksia (engl. hidden layer) sekä tuloskerros (engl. output layer).
Anastasija Merkušyna

Anastasija Olehivna Merkušyna (; s. 14. tammikuuta 1995 Sumy) on ukrainalainen ampumahiihtäjä.
Ura.
Anastasija Merkušyna on moninkertainen nuorten MM- ja EM-mitalisti. Nuorten maailmanmestaruuksia hän on saavuttanut yhden ja Euroopan-mestaruuksia kolme. Lisäksi hänellä on yleisessä sarjassa yksi Euroopan-mestaruushopea ja kolme -pronssia. 
IBU-Cup-tasolla Merkušyna debytoi jo kaudella 2010–2011. Maailmancupissa hän kilpaili ensimmäisen kerran kaudella 2014–2015 Östersundissa. Hän kuitenkin vakiinnutti paikkansa Ukrainan edustusjoukkueessa vasta kaudella kaudella 2016–2017 ja pääsi osallistumaan vuoden 2017 maailmanmestaruuskilpailuihin. Siellä hän sijoittui kahdesti kymmenen parhaan joukkoon ollen kymmenes pikakilpailussa ja kahdeksas takaa-ajossa. Takaa-ajon kahdeksas sija on Merkušynan toistaiseksi paras henkilökohtainen sijoitus maailmancupin kilpailussa. Hän myös kuului Ukrainan MM-hopeaa voittaneeseen viestinelikkoon.
Merkušyna osallistui vuoden 2018 talviolympialaisiin sijoittuen parhaimmillaan takaa-ajon 46:nneksi. Hän myös kuului Ukrainan 11:nneksi sijoittuneeseen viestijoukkueeseen.
Vuoden 2019 maailmanmestaruuskilpailuissa Merkušyna oli parhaimmillaan normaalimatkan kymmenes. Hän myös saavutti MM-pronssia yhdessä Ukrainan muun viestijoukkueen kanssa. Hän oli kaudella 2018–2019 maailmancupin kokonaiskilpailun 35:s. Se on hänen toistaiseksi paras kokonaiskilpailun sijoituksensa. Vuoden 2020 maailmanmestaruuskilpailuissa hän voitti viestissä pronssia ja sijoittui normaalimatkalla 11:nneksi. Pokljukan MM-kilpailuissa 2021 hän saavutti viestissä pronssia. Henkilökohtaisissa kilpailuissa hän oli normaalimatkalla kolmastoista.
Merkušyna on päässyt viidesti maailmancupin kilpailuissa palkintokorokkeelle osana Ukrainan viestijoukkuetta, muttei ole kertaakaan voittanut osakilpailua. Lisäksi hänellä on yksi palkintosija seka- ja pariviestissä.
Takaisinkytketty neuroverkko

Takaisinkytketty neuroverkko () on neuroverkkoarkkitehtuuri, jossa syötteiden informaatio kulkee aika-askelittain eteenpäin. Toisin kuin tavalliset eteenpäin suunnatut neuroverkot, takaisinkytketyt neuroverkot voivat käyttää sisäistä tilaa (muistia) syötteiden käsittelemiseen. Takaisinkytketyt neuroverkot ovatkin omiaan ajallisesti jäsennetyn datan, kuten käsinkirjoituksen, tekstin tai puheen käsittelyyn.
Tavalliset takaisinkytketyt neuroverkot kärsivät katoavan gradientin ongelmasta. Mitä kauemmas aika-akselilla mennään, sitä vähemmän muutokset vaikuttavat lopputulokseen, ja sitä vaikeampi on oppia syy-seuraussuhteita. Esimerkiksi kieltä tuottava verkko oppii hyvin parin sanan mittaisia syy-seurausketjuja, mutta kymmenen sanan päähän ulottuva oppiminen on jo miltei mahdotonta. Katoavan gradientin ongelmaan on kehitetty ratkaisuksi pitkäkestoinen lyhytkestomuisti -arkkitehtuuri (, lyh. LSTM). Tällainen verkko pitää yllä sekä tulos- (output) että piilotettua (hidden) muistikerrosta. LSTM-arkkitehtuuri parantaa huomattavasti pitkien syy-seurausketjujen oppimista.
Takaisinkytketyt neuroverkot (RNN) perustuvat David Rumelhartin, Geoffrey Hintonin ja Ronald J. Williamsin julkaisuun "Learning representations by back-propagating errors" vuodelta 1986.
Pitkä-lyhytkestomuistiverkon esittelivät Sepp Hochreiter ja Jürgen Schmidhuber 1997.
LSTM-verkot mullistivat puheentunnistuksen. käsialantunnistuksen, konekäännöksen ja kielimallinnuksen vuodesta 2007 eteenpäin.
Javier Perianes

Javier Perianes (s. 24. syyskuuta 1978 Nerva) on espanjalainen pianisti.
Perianes opiskeli Ana Guijarron ja Josep Colomin johdolla. Ohjausta ja neuvoja hän sai myös Daniel Barenboimilta, Alicia de Larrochalta ja Richard Goodelta. Perianesin kanssa työskennelleitä kapellimestareita ovat olleet muiden muassa Daniel Barenboim, Charles Dutoit, Zubin Mehta, Gustavo Dudamel, Sakari Oramo, Juri Temirkanov, Gustavo Gimeno, Santtu-Matias Rouvali, Louis Langrée, Juanjo Mena, Simone Young, Vladimir Jurowski, David Afkham, Pablo Heras-Casado, François-Xavier Roth, Daniel Harding ja Klaus Mäkelä. Perianes on esiintynyt sellaisilla festivaaleilla kuin Promsissa, Mainly Mozart, Prahan kevät ja Luzernin festivaali. Perianesin säännöllinen yhteistyökumppani kamarimusiikissa on ollut Tabea Zimmermann, ja lisäksi hän on esiintynyt esimerkiksi Quiroga-kvartetin kanssa.
Vuonna 2012 Perianes sai maansa kulttuuriministeriöltä Kansallisen musiikkipalkinnon. Vuonna 2019 hänet valittiin International Classical Music Awardsin yhteydessä "vuoden taiteilijaksi". Perianes on levyttänyt Harmonia Mundille. Useiden espanjalaissäveltäjien tuotannon ohella hän on levyttänyt muiden muassa Ludwig van Beethovenin, Felix Mendelssohnin, Franz Schubertin, Edvard Griegin, Frédéric Chopinin, Claude Debussyn, Maurice Ravelin ja Béla Bartókin teoksia. Debussy-levytyksellä hän sai vuonna 2019 Gramophone-palkinnon. Ensimmäisenä levytyksenään Perianes julkaisi vuonna 2003 Olallo Moralesin musiikista koostuneen albumin.
Olavi Tuomaala

Oiva August Olavi Tuomaala (29. toukokuuta 1908 Kemi – 13. helmikuuta 2002 Raahe) oli suomalainen, Saloisissa asunut Valimo-yrittäjä, kunnallisneuvos, pitkäaikainen Saloisten kunnanhallituksen puheenjohtaja sekä Raahen kaupunginhallituksen puheenjohtaja ja varakaupunginjohtaja.
Tuomaala toimi Saloisten kunnanvaltuustossa vuodesta 1946 alkaen. Vuodesta 1956 vuoden 1972 loppuun saakka Tuomaala työskenteli Saloisten kunnanhallituksen puheenjohtajana, kunnes Saloinen liitettiin osaksi Raahea. Kuntaliitoksen jälkeen Tuomaalasta tuli Raahen kaupunginhallituksen jäsen ja Raahen kaupunginjohtaja Yrjö Reinilän varamies. Vuodesta 1977 vuoteen 1979 asti hän toimi Raahen kaupunginhallituksen puheenjohtajana. Tuomaala oli yksi keskeisistä vaikuttajista, kun Saloisiin päätettiin perustaa Rautaruukin terästehdas.
Yksityiselämä.
Tuomaalan vanhemmat olivat Haukiputaalta Saloisiin muuttanut suutari ja pienviljelijä Aaron August Tuomaala (1888–1965) ja Jyväskylän maalaiskunnassa syntynyt Rosa Kolu (1885–1976). Olavi oli Saloisten Tikkamäellä asuneen yhdeksänlapsisen perheen vanhin lapsi. Isänsä puolelta Tuomaala on kansanedustaja Inkeri Kerolan isoserkku.
Tuomaala kävi Raahen seminaarin harjoituskoulua, josta hän sai päättötodistuksen kesäkuussa 1922. Vuonna 1928 Tuomaala avioitui Turussa syntyneen Maj-Lis Sofia Kaukorannan (1908–1983) kanssa. Perheeseen syntyivät lapset Sinikka (s.1929), Reino (1931-2009), Eero (1940-2013), Tuula (s.1942), Marja-Riitta (s.1945) ja Soile (s. 1948).
Tuomaala osallistui talvisotaan 9. divisioonassa ja jatkosotaan jalkaväkirykmentissä 53.
Siviiliammatiltaan Tuomaala oli valaja. Hän oli toisen maailmansodan jälkeen töissä Ruona Oy:ssä, jossa hänet valittiin työntekijöiden luottamusmieheksi. Ruonan konkurssin jälkeen Tuomaala perusti vuonna 1955 Raaheen oman valimon, Raahen Valun, veljensä Eino Tuomaalan kanssa.
Rautaruukin terästehtaan perustaminen.
Valtionyhtiö Rautaruukki päätettiin perustaa 1960 turvaamaan kotimaisen telakka- ja muun metalliteollisuuden raaka-ainehuoltoa. Rautaruukin perustaminen oli myös osa hallituksen ja presidentti Urho Kekkosen kehitysaluepolitiikkaa. Rautaruukin masuunin sijoittamisesta käytiin useiden Suomen kuntien kesken kilpailua pitkin 1950-lukua.
Tuomaala oli Saloisten kunnanhallituksen puheenjohtajana yhdessä Raahen kaupunginjohtaja Yrjö Reinilän ja kansanedustaja Antti Kinnusen kanssa keskeisessä roolissa, kun terästehdas lopulta päätettiin rakentaa Saloisiin 1960-luvun alussa. Tuomaala ja saloistelainen Uuno Sarkkinen neuvottelivat noin 80 tilanomistajan kanssa esisopimukset näiden omistamien maiden luovutuksista uudelle terästehtaalle. Esisopimusten varmistaminen oli ehdoton edellytys tehdashankkeelle.
Kun hankkeen ensivaihe saatiin vuonna 1958 päätökseen, perustettiin varsinaista valmistelua varten Raaheen ja Saloisiin yhteinen kuusijäseninen toimikunta, jossa oli kolme edustajaa Saloisista ja kolme Raahesta. Tuomaala oli yksi Saloistelaisten edustajista. Suurella työllistäjällä oli laajoja yhteiskunnallisia vaikutuksia Raahen kaupunkiin ja seutukuntaan.
Ampumahiihdon Euroopan-mestaruuskilpailut

Ampumahiihdon Euroopan-mestaruuskilpailut ( "(OECH)") ovat vuosittain järjestettävät ampumahiihdon maanosamestaruuskilpailut. Ne ovat englanninkielisen nimensä mukaan avoimet Euroopan-mestaruuskilpailut, ja niihin voi osallistua kilpailijoita myös Euroopan ulkopuolelta. Euroopan-mestaruuskilpailuista jaetaan myös pisteitä IBU-Cupiin. Lajin suurimmat tähdet osallistuvat kilpailuihin harvoin.
Historia.
Ensimmäisen kerran Euroopan-mestaruuskilpailut oli tarkoitus järjestää vuonna 1993 Slovakian Osrbliessa, mutta kilpailut jouduttiin lumenpuutteen vuoksi perumaan. Ensimmäiset kilpailut järjestettiin vuotta myöhemmin Kontiolahdella. Kilpailuissa oli erillinen nuorten (alle 22-vuotiaiden) sarja vuoteen 2015 asti. Vuodesta 2016 lähtien on järjestetty erilliset nuorten Euroopan-mestaruuskilpailut, joista on jaettu juniorcupin pisteitä.
Generatiivinen kilpaileva verkosto

Generatiivinen kilpaileva verkosto () on neuroverkkoarkkitehtuuri, jonka Ian Goodfellow ja hänen kollegansa kehittivät vuonna 2014. Siinä kaksi neuroverkkoa kilpailevat keskenään pelissä (peliteoreettisesti, useimmiten nollasummapelin muodossa). Toinen neuroverkko yrittää luoda autenttisia datapisteitä, ja toinen yrittää erottaa aidot ja neuroverkon luomat datapisteet toisistaan. Lopputuloksena luova neuroverkko oppii luomaan esimerkiksi erittäin aidon oloisia valokuvia tai deepfake-videoita. Generatiiviset kilpailevat verkostot kehitettiin alun perin generatiiviseksi malliksi ohjaamattomaan oppimiseen, mutta ne ovat osoittautuneet hyödyllisiksi myös puoliohjatussa oppimisessa, ohjatussa oppimisessa ja vahvistusoppimisessa. Yann LeCun kuvasi vuoden 2016 seminaarissa GAN:eja ”siisteimmäksi koneoppimisideaksi kahteenkymmeneen vuoteen”.
Hot Springs (Arkansas)

Hot Springs on kaupunki Garlandin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 35 193. 
Assemblies of God -kirkkokunta perustettiin Hot Springsissa vuonna 1914. Hot Springsin kansallispuisto sijaitsee kaupungin tuntumassa.
Škoda Octavia (2004)

Škoda Octavia Typ 1Z on Škoda Octavian toisen sukupolven malli, jota valmistettiin vuosina 2004–2013. Intiassa sitä myytiin nimellä Škoda Laura.
Škoda Octavia (2004–2013).
Toisen sukupolven Octavia esiteltiin vuonna 2004. Auto ei muuttunut ulkonäöltään merkittävästi, mutta se perustui täysin uudelle pohjalevylle, jolle rakennettiin myös esimerkiksi Volkswagen Golf V. Ulkomittojen kasvu oli maltillista, mutta sisätilat kasvoivat etenkin takajalkatilojen osalta merkittävästi. Tavaratila oli käytännöllinen ja lukeutui luokan suurimpiin.
Vuoden 2004 Euro NCAP -kolaritestistä Octavia sai tulokseksi neljä tähteä viidestä.
Perusmalli oli Classic, johon kuului muun muassa neljä turvatyynyä, luistonesto, kauko-ohjattava keskuslukitus, sähköikkunat edessä, ulkolämpömittari, manuaali-ilmastointi ja radio/CD-soitin.
Ambientessa oli lisäksi turvaverhot (yht. kuusi turvatyynyä), aktiiviset pääntuet, ajotietokone, vakionopeudensäädin ja lukuvalot edessä.
Eleganceen kuului xenon-ajovalot, kevytmetallivanteet, automaatti-ilmastointi, sumuvalot, nahkaverhoiltu ohjauspyörä, sähköikkunat takana, keskikyynärnojat, tuulilasinpyyhinten sadetunnistin ja suksiluukku.
Vuonna 2006 esiteltiin nelivetoinen, hieman maasturimaisempi Octavia Scout, joka oli aina farmarikorinen. Maavaraa oli korotettu ja puskureissa oli mustat suojalistat.
Octavia sai vuoden 2009 alussa hieman aiemmin markkinoille tulleen Superbin kaltaisen keulailmeen. Myös sisätiloja paranneltiin esimerkiksi laadukkaammilla materiaaleilla. Turboahdettu 1,4 TSI korvasi aiemmat 1,6- ja 2,0-litraiset vapaasti hengittävät bensiinimoottorit. Kaikkien moottorien yhteyteen tuli Octaviassa ensi kertaa saataville DSG-kaksoiskytkinvaihteisto.
Škoda Octavia (2012)

Škoda Octavia Typ 5E on Škoda Octavian kolmannen sukupolven malli, jota valmistettiin vuosina 2012–2019.
Škoda Octavia (2012–2019).
Octavian kolmannen sukupolven viistoperä esiteltiin joulukuussa 2012. Malli nousi luokkaa ylemmäs, ja alemmassa keskiluokassa sen korvasi Škoda Rapid. Täten kolmas Octavia siis otti ylemmässä keskiluokassa suuremman Superb-mallin paikan, joka puolestaan nousi E-segmenttiin. Auto perustuu samalle MQB-pohjalevylle kuin Audi A3, Volkswagen Golf VII ja SEAT León, mutta on esimerkiksi Golfia noin 40 senttimetriä pidempi, 1,5 senttimetriä leveämpi ja akseliväliltään noin viisi senttimetriä pidempi. Toisen sukupolven Octaviaan verrattuna uusi malli oli yhdeksän senttimetriä pidempi, 4,5 senttimetriä leveämpi ja akseliväliltään 10,8 senttimetriä pidempi. Myös sisätiloja oli saatu huomattavasti suurennettua. Kasvaneesta koostaan huolimatta auto oli jopa 102 kilogrammaa aiempaa kevyempi.
Vuoden 2013 Euro NCAP -kolaritestistä Octavia sai tulokseksi täydet viisi tähteä.
Octavia tuli aluksi saataville kahdeksalla moottorilla: neljällä TSI-bensiinimoottorilla ja neljällä TDI-dieselmoottorilla, jotka ovat kaikki suorasuihkutteisia ja turboahdettuja. Uudet moottorit olivat muun muassa merkittävästi edellisiä malleja kevyempiä, ja siten polttoaineenkulutus oli laskenut aiemmasta.
Vuoden 2017 mallistossa 1,2-litraisen TSI:n korvasi kolmesylinterinen 1,0 TSI, jossa on 115 hevosvoimaa tehoa. Sen yhteyteen oli valittavissa kuusivaihteinen manuaalivaihteisto tai seitsemänportainen DSG-kaksoiskytkinvaihteisto. Uusi moottori oli aiempaa taloudellisempi ja vähäpäästöisempi.
Syksyllä 2016 esiteltiin kevyen kasvojenkohotuksen kokenut Octavia, jonka keulan ilmettä uudistettiin muun muassa uusilla Škoda Kodiaqin tyylisillä ajovaloilla. Uudistetut mallit tulivat markkinoille kevättalvella 2017.
Škoda Octavia (2019)

Škoda Octavia Typ NX on Škoda Octavian neljännen sukupolven malli, jota on valmistettu vuodesta 2019 lähtien.
Škoda Octavia (2019–).
Neljännen sukupolven Octavia esiteltiin marraskuussa 2019. Se perustuu edelleen samalle MQB-pohjalevylle kuin edeltäjänsä. Pituudeltaan hatchback-malli kasvoi 19 millimetriä ja farmari 22 millimetriä. Kumpikin on 15 millimetriä edellismallia leveämpi. Muotoilultaan malli on hyvin lähellä suurempaa Škoda Superbia, joka uudistui kasvojenkohotuksessa aiemmin samana vuonna. Sisätilojen ilme on samankaltainen kuin Škoda Scalassa ja käytetyt materiaalit ovat edellismallia korkealaatuisempia.
Vuoden 2019 Euro NCAP -kolaritestistä Octavia sai tulokseksi täydet viisi tähteä.
Bensiinimoottoreina ovat kolmesylinterinen 1,0-litrainen (108 hv) sekä nelisylinteriset 1,5- (148 hv) ja 2,0-litraiset (187 hv). Dieselmoottori on 2,0-litrainen TDI (114/148/197 hv). Saatavana on myös ladattava hybridimalli Octavia iV, jossa 1,4-litraisen bensiinimoottorin ja sähkömoottorin yhteisteho on 201 hevosvoimaa.
Urheilullinen Octavia RS on saatavana bensiini- ja dieselmalleina sekä myös lataushybridinä. Bensiinimoottorina on 2,0 TSI (242 hv) ja dieselinä 2,0 TDI (197 hv). Lataushybridimallissa 1,4-litraisen bensiinimoottorin parina on 113 hevosvoiman tehoinen sähkömoottori. Nelivetoisena on saatavana ainoastaan dieselversio. 
Ainoastaan Kiinan markkinoille esiteltiin keväällä 2021 pidennetty Octavia Pro -malli. Sen akseliväli on 44 millimetriä ja kokonaispituus 64 millimetriä tavallista Octaviaa pidempi.
Mikael Wallberg

 
Mikael Wallberg on ruotsalainen karateka. Hän saavutti Kyokushinissa parhaimmillaan raskaansarjan EM-pronssia 1995. Wallberg voitti myös Ruotsin kansallisen mestaruuden raskaassasarjassa 1995.
Pelastakaa Romania -liitto

Pelastakaa Romania -liitto (rom. "Uniunea Salvați România", lyh. USR) on romanialainen keskusta-oikeistolainen puolue. Se on Romanian edustajainhuoneen kolmanneksi suurin puolue.
Historia.
USR sai alkunsa Bukarestin paikallisvaaleissa 2016, ja aloitti toiminnan nykyisessä muodossaan elokuussa 2016 kolmen puolueen (USR, USB ja Uniunea pentru Coldea) liityttyä yhteen.
Presidentinvaaleissa 2019 puolue liittoutui uuden samanmielisen Vapaus, Yhtenäisyys ja Solidaarisuus -puolueen (PLUS) kanssa vaaliliiton "Alianța USR PLUS", jonka ehdokkaana oli Dan Barna. Barna tuli ensimmäisellä kierroksella kolmanneksi ja ilmoitti toisella kierroksella tukevansa istuvaa presidenttiä Klaus Johannista.. 
Yhteistyö PLUS:n kanssa sai jatkoa heti europarlamenttivaaleissa, joissa vaaliliitto sai kahdeksan meppiä, mikä oli kolmanneksi paras tulos. Parlamentti- ja paikallisvaaleissa 2020 puolueet aikovat jatkaa yhteistyötään vaaliliittona.
Vuoden 2020 parlamenttivaaleissa puolue, joka oli vaaliliitossa PLUS:n kanssa, sai yhteensä 55 paikkaa edustajainhuoneessa ja 25 senaatissa.
Näkemyksiä.
Puolue kannattaa syvempää EU-integraatiota, jota se pitää maan suurena saavutuksena. Unionin se haluaa olevan monikulttuurinen ja ihmisoikeuksia kunnioittava. Myös Romanian Nato-jäsenyyteen USR suhtautuu myönteisesti ja pitää sitä keskeisenä osana kansalliselle turvallisuudelle.. 
Korruption vastaiset toimet ovat olleet USR:lle tärkeä teema. Puolueen jäsenet olivat mukana keräämässä allekirjoituksia kansalaisaloitteeseen nimeltä "Fără penali în funcţii publice!" (suom. "Ei rikollisia julkisiin virkoihin!"). Aloitteella haluttiin estää korruptiosta tuomittuja henkilöitä pääsemästä esim. parlamentin edustajaksi. USR keräsi aloitteelle miljoona allekirjoitusta. 
Vuoden 2018 kansanäänestyksessä USR profiloitui ennen kaikkea perustuslain muutosta ajavan "Coaliția pentru Familie" -liikkeen vastustajana, vaikkei antanut selkeää tukeaan sateenkaariväelle. Kansanäänestyksessä oli käsittelyssä Coaliția pentru Familie -liikkeen kansalaisaloite, jolla pyrittiin muuttamaan Romanian perustuslakia niin, että se määrittelee avioliiton miehen ja naisen väliseksi liitoksi kahden aviopuolison sijaan. Liian alhaisen äänestysprosentin vuoksi kansanäänestyksen tulos mitätöitiin.. Dan Barna totesi tuolloin, "ettei samaa sukupuolta olevien avioliiton puolesta ole tehty aloitetta [...] ehkä 20, 30 vuoden päästä seuraava sukupolvi ratkaisee tämän ongelman."
M. J. Akbar

Mobashar Jawed Akbar (s. 11. tammikuuta 1951) on intialainen toimittaja ja poliitikko, joka toimi maansa ulkoasiain valtioministerinä vuosina 2016–2018. Nykyisin hän on toiminut parlamentaarikkona Rajya Sabhassa, edustaen ensiksi Jharkhandin osavaltiota vuosina 2015–2016, jonka jälkeen hän on edustanut Madhya Pradeshia.
Akbar syntyi vuonna 1951 Hooghlyn piirikunnassa Länsi-Bengalissa. Nuoruudessaan hän työskenteli muun muassa The Illustrated Weekly of India -lehdelle. Vuonna 1976 hän siirtyi poliittisen Sunday-sanomalehden toimittajaksi. Tuolloin hän nousi esille Indira Gandhin julistaman kansallisen hätätilan vastustajana 1980-luvulla hän siirtyi mukaan politiikkaan kongressipuolueen riveistä Rajiv Gandhin johdolla. Hänet valittiin parlamentaarikoksi Lok Sabhaan, missä hän toimi vuosina 1989–1991. Vuonna 1993 hän perusti The Asian Age -sanomalehden, jonka päätoimittajana hän toimi vuoteen 2008. 
Lyhyen poliittisen uransa jälkeen hän palasi takaisin toimittajaksi. Gujaratissa alkaneet väkivaltaisuudet vuonna 2002 saivat hänet kritisoimaan silloista Gujaratin pääministeri Narendra Modia. Hän muun muassa kutsui Modia Hitleriksi, joka juutalaisten sijaan vihasi muslimeita. Hän kirjoitti myös, kuinka Modi ansaitsisi Pakistanin korkeimman kunniamerkin kiinnittämällä maailman negatiivisen huomion Pakistanista Gujaratiin. Vuonna 2014 hän liittyi Intian kansanpuolueeseen, jossa hänet valittiin kolme päivää myöhemmin puolueen puhemieheksi. Kahden vuoden päästä Modi nimitti hänet ulkoasiain valtioministeriksi. 
Akbar joutui vuonna 2018 ahdistelukohun keskelle, joka pakotti hänet eroamaan ulkoministeriön palveluksesta. Aluksi häntä syytti seksuaalisesta ahdistelusta toimittaja Priya Ramini. Hänen esittämiensä syytösten jälkeen useat naiset avautuivat kertomaan medialle Akbarin seksuaalisesta ahdistelusta. Voimakkaimman syytöksen esitti toimittaja Pallavi Gogoi, jonka mukaan Akbar raiskasi hänet vuosia sitten hänen työskennellessään Asian Age -lehdelle. Raminin esittämän ahdistelusyytöksen jälkeen Akbar erosi tehtävistään kymmenen päivää myöhemmin.
Vapaus, yhtenäisyys ja solidaarisuus -puolue

Vapaus, yhtenäisyys ja solidaarisuus -puolue (rom. "Partidul Libertății, Unității, Solidarității", lyh. PLUS) on romanialainen keskustalainen puolue. Kaikissa tähänastisissa vaaleissa puolue on tehnyt yhteistyötä Pelastakaa Romania -liiton kanssa ja muodosti virallisen vaaliliiton parlamentti- ja paikallisvaaleihin 2020.
Historia.
Entinen pääministeri ja komissaari Dacian Cioloș suunnitteli alkujaan uuden puolueen (Romania yhdessä -liike, rom. "Mişcarea România Împreună") perustamista maaliskuussa 2018. Lakitekniset asiat eivät kuitenkaan edistyneet viranomaisten taholta ja kahdeksan kuukautta myöhemmin Cioloș ilmoitti, että on vetänyt ko. puolueen hakemuksen pois. Cioloșin mukaan syyt viivästyksiin olivat poliittisesti motivoituneita..
15. joulukuuta Cioloș ilmoitti, että samanmieliset kollegat, jotka halusivat pysyä nimettöminä, olivat tehneet hakemuksen Vapaus, yhtenäisyys ja solidaarisuus -puolueen perustamiseksi auttaakseen Cioloșia uuden puolueen perustamisessa. Seuraavan 24 tunnin kuluessa puolue sai 7500 jäsenhakemusta. 
Tammikuussa 2019 PLUS järjesti ensimmäisen puoluekokouksensa, jossa Cioloș valittiin ylivoimaisella enemmistöllä (99,17%) puolueen puheenjohtajaksi. Pari päivää tämän jälkeen meppi ja valtio-opin professori Cristian Preda, joka oli alkujaan valittu Kansan Liike -puolueen listalta vuonna 2014 ja jättäytyi sitoutumattomaksi, ilmoitti liittyvänsä PLUS-puolueeseen Cioloșin kutsusta. Preda ei kuitenkaan lähtenyt enää ehdolle, vaan ilmoitti tukevansa uuden puolueensa ehdokkaita..
Näkemyksiä.
PLUS ei ole toistaiseksi määritellyt omaa ideologiaansa kovinkaan tarkkaan, mutta sen manifeston mukaan puolue mm.
Cesiumasetaatti

Cesiumasetaatti (CH3COOCs) on cesium- ja asetaatti-ionien muodostama ioniyhdiste. Yhdistettä käytetään katalyyttinä orgaanisen kemian synteeseissä.
Ominaisuudet, valmistus ja käyttö.
Cesiumasetaatti on huoneenlämpötilassa väritöntä tai kellertävää kiteistä ainetta, joka imee itseensä kosteutta eli on hygroskooppista. Yhdisteen kiderakenne muistuttaa kalsiumfluoridin rakennetta ja sen alkeiskoppi on heksagonaalinen. Cesiumasetaatti liukenee erittäin hyvin veteen ja se liukenee myös eräisiin orgaanisiin liuottimiin kuten dimetyylisulfoksidiin.
Cesiumasetaattia valmistetaan liuottamalla cesiumkarbonaattia metanoliin ja lisäämällä seokseen etikkahappoa. Liuottimet ja etikkahappoylimäärä poistetaan haihduttamalla tai atseotrooppisella tislauksella.
Cs2CO3 + 2 CH3COOH → 2 CH3COOCs + CO2 + H2O
Cesiumasetaattia käytetään katalyyttinä orgaanisen kemian synteeseissä. Sitä lisätään katalyytiksi muun muassa kytkentäreaktioihin, muunnettaessa kiraalisten alkoholien enantiomeereja toisikseen ja aldehydien ja happoanhydridien välisissä Perkin-reaktioissa.
Kudo (järvi Glubokovskajan volostissa)

Kudo tai Kudo-Voskresenskoje () on järvi Luoteis-Venäjällä Pihkovan alueen Opotškan piirissä. Saman piirin alueella on 17 kilometrin päässä toinenkin Kudojärvi.
Maantietoa.
Järvi on 1,8 kilometriä pitkä, 1,1 kilometriä leveä ja sen pinta-ala on 1,37 neliökilometriä eli 137 hehtaaria. Järven poikki kulkee osittain veden alla harju, joka näkyy veden päällä kummallakin vastarannalla niemenä ja keskellä saarena. Järven itäpuolella on vielä kaksi pientä saarta. Järven suurin syvyys on 15 metriä, mutta sen keskisyvyys on vain 5 metriä. Järven pohjois- ja itärannoille ylettyy peltoja, joita viljellään edelleen. Pohjoispuolella sijaitsee pieni kylä Jurjevo () ja itäpuolella Kuhnovo (). Muualla ovat peltopalstat harvemmassa. Etelärannasta alkaa etelään ulottuva suo, jossa järven laskuoja virtaa suo-ojana.
Luontoarvoja.
Järven itä- ja pohjoisrannoilla on ihmistoiminnan vaikutus ollut suuri, mutta etelä- ja länsirannoilla kasvaa metsämaat sekametsää. Etelärannassa on myös suomaata, jolla on vaikutusta järveen ja sen laskujokeen. Järvessä on runsaasti eri kalalajeja: lahna, hauki, ahven, pasuri, suutari, karppi, pasuri, suutari, ruutana, made, säyne, mutakala ja rantanuoliainen. Järvessä elää myös rapu.
Vesistösuhteita.
Kudo sijaitsee Kudkan valuma-alueella. Kudka on Velikajan sivujoki ja se kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven koillisrantaan tule metsäoja ja ympäröiviltä pelloilta laskee siihen pelto-ojia. Järven laskuoja lähtee etelärannasta ja se virtaa aluksi suoalueen läpi kohti etelää. Siihen yhtyy muutama muu oja, mutta laskuoja katsotaan olevan Kudkajoki jo tässä vaiheessa. Järven valuma-alueen koko on 18,7 neliökilometriä.
Veke

Veke (ent. Veken kaluste) on huonekalujen ja sisustustuotteiden vähittäiskauppa, joka on perustettu Ranualla vuonna 1993. Vekellä on verkkokauppa ja viisi kivijalkamyymälää, jotka sijaitsevat Oulussa, Rovaniemellä, Tampereella, Vantaalla ja Raisiossa. Veken 7 000 tuotteen verkkokaupan valikoima sisältää kotimaisia ja kansainvälisiä sisustustuotteita ja huonekaluja. Yhtiö valmistaa myös omia mäntyhuonekaluja osaomistamallaan ASWoodin tehtaalla Ranualla . Veken liiketoiminnalle on myönnetty avainlipputunnus.
Ampumahiihdon nuorten maailmanmestaruuskilpailut 2014

Ampumahiihdon nuorten maailmanmestaruuskilpailut 2014 järjestettiin Yhdysvaltain Presque Isle’ssa helmi–maaliskuussa 2014. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa.
Kilpailuohjelma.
Kilpailuissa oli 16 eri kilpailutapahtumaa.
Tulokset.
Miehet, alle 22.
10 km pikakilpailu.
Päivämäärä: 1. maaliskuuta
12,5 km takaa-ajo.
Päivämäärä: 2. maaliskuuta
15 km normaalimatka.
Päivämäärä: 5. maaliskuuta
4x7,5 km viesti.
Päivämäärä: 7. maaliskuuta
Naiset, alle 22.
7,5 km pikakilpailu.
Päivämäärä: 1. maaliskuuta
10 km takaa-ajo.
Päivämäärä: 2. maaliskuuta
12,5 km normaalimatka.
Päivämäärä: 5. maaliskuuta
3x6 km viesti.
Päivämäärä: 7. maaliskuuta
Miehet, alle 19.
7,5 km pikakilpailu.
Päivämäärä: 28. helmikuuta
10 km takaa-ajo.
Päivämäärä: 2. maaliskuuta
12,5 km normaalimatka.
Päivämäärä: 4. maaliskuuta
3x7,5 km viesti.
Päivämäärä: 6. maaliskuuta
Naiset, alle 19.
6 km pikakilpailu.
Päivämäärä: 28. helmikuuta
7,5 km takaa-ajo.
Päivämäärä: 2. maaliskuuta
10 km normaalimatka.
Päivämäärä: 4. maaliskuuta
3x6 km viesti.
Päivämäärä: 6. maaliskuuta
Yhdysvaltain pysyvä edustaja Natossa

Yhdysvaltain pysyvä edustaja Natossa () on Yhdysvaltain edustaja Pohjois-Atlantin liittoon (Nato). Virka perustettiin 8. elokuuta 1953 ja jokaisella jäsenmaalla on pysyvä suurlähettilästasoinen edustaja Pohjois-Atlantin neuvostossa, joka on Naton päätöksentekoelin.
Nykyinen edustaja on Texasin entinen senaattori Kay Bailey Hutchison, joka aloitti työnsä Natossa 28. elokuuta 2017.
Fallen (Volbeatin kappale)

Fallen on tanskalaisen heavy metal -yhtye Volbeatin kappale, joka julkaistiin singlenä 9. elokuuta 2010. Kappale on yhtyeen ensimmäinen single kolmannelta studioalbumiltaan "Beyond Hell / Above Heaven". Kappaleen sävelsi yhtyeen laulaja Michael Poulsen sekä kitaristi Thomas Bredahl. Poulsen kirjoitti kappaleen isälleen, joka kuoli vuonna 2008. 
Kappaleen musiikkivideo julkaistiin vuonna 2010 ja se sisältää Saksan Rock am Ring -festivaalilla kuvattua materiaalia.
Kansojen liiga 2020–2021

Kansojen liiga 2020–2021 on kansainvälisen jalkapalloturnauksen Kansojen liigan toinen kausi. Kansojen liigaan osallistuu 55 UEFA:n jäsenmaiden maajoukkuetta. Kansojen liigan lohkovaihe pelataan syyskuusta marraskuuhun 2020 ja lohkovoittajien turnaus kesäkuussa 2021.
Joukkueet.
Kaikki 55 UEFA:n jäsenmaata voivat osallistua Nations Leagueen. Joukkueet jaetaan neljään ”liigaan” (16 joukkuetta Liiga A:ssa, 16 joukkuetta Liiga B:ssä, 16 joukkuetta Liiga C:ssä ja 7 joukkuetta Liiga D:ssä).
Lohko 1
Lohko 2 
Lohko 3
Lohko 4
Lohko 1
Lohko 2
Lohko 3
Lohko 4
 
Lohko 1
Lohko 2 
Lohko 3
Lohko 4 
 
Lohko 1
Lohko 2
Luettelo Jennifer Lawrencen saamista palkinnoista ja ehdokkuuksista

Tämä on luettelo Jennifer Lawrencen saamista palkinnoista ja ehdokkuuksista.
Ampumahiihdon nuorten maailmanmestaruuskilpailut 2013

Ampumahiihdon nuorten maailmanmestaruuskilpailut 2013 järjestettiin Itävallan Obertilliachissa tammi–helmikuussa 2013. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa.
Kilpailuohjelma.
Kilpailuissa oli 16 eri kilpailutapahtumaa.
Tulokset.
Miehet, alle 22.
10 km pikakilpailu.
Päivämäärä: 26. tammikuuta
12,5 km takaa-ajo.
Päivämäärä: 27. tammikuuta
15 km normaalimatka.
Päivämäärä: 30. tammikuuta
4x7,5 km viesti.
Päivämäärä: 1. helmikuuta
Naiset, alle 22.
7,5 km pikakilpailu.
Päivämäärä: 26. tammikuuta
10 km takaa-ajo.
Päivämäärä: 27. tammikuuta
12,5 km normaalimatka.
Päivämäärä: 30. tammikuuta
3x6 km viesti.
Päivämäärä: 1. helmikuuta
Miehet, alle 19.
7,5 km pikakilpailu.
Päivämäärä: 25. tammikuuta
10 km takaa-ajo.
Päivämäärä: 27. tammikuuta
12,5 km normaalimatka.
Päivämäärä: 29. tammikuuta
3x7,5 km viesti.
Päivämäärä: 31. tammikuuta
Naiset, alle 19.
6 km pikakilpailu.
Päivämäärä: 25. tammikuuta
7,5 km takaa-ajo.
Päivämäärä: 27. tammikuuta
10 km normaalimatka.
Päivämäärä: 29. tammikuuta
3x6 km viesti.
Päivämäärä: 31. tammikuuta
Athenen temppeli (Smyrna)

Athenen temppeli oli antiikin aikainen Athenelle omistettu kreikkalainen temppeli Vanhassa Smyrnassa Vähässä-Aasiassa, nykyisessä İzmirissä Turkissa. Se on itäisten kreikkalaisalueiden varhaisin tunnettu monumentaalitemppeli.
Historia.
Athenen temppeli rakennettiin useassa vaiheessa geometrisella ja arkaaisella kaudella noin vuosina 700–580 eaa. Tämä tekee siitä itäisten kreikkalaisalueiden varhaisimman tunnetun suurikokoisemman temppelirakennuksen. Temppeli on ajoitettu ensi sijassa rakennustekniikan ja paikalta löydetyn korinttilaisen keramiikan perusteella. Sen omistaminen Athenelle tiedetään sieltä löydettyjen votiivilahjojen perusteella.
Temppelistä on tunnistettu kolme päärakennusvaihetta. Vaihe I ajoittuu myöhäiselle geometriselle kaudelle noin vuosiin 725–700 eaa. ja vaihe II varhaiselle arkaaiselle kaudelle noin vuosiin 675–640 eaa. Vaihe III, johon yleensä sijoitetaan temppelin naoksen eli cellan rakentaminen, ajoittuu noin vuosiin 640–610 eaa. Toisaalta cellaa on ehdotettu myös myöhemmäksi ja rakennetuksi vasta 500-luvulla eaa.
Temppeli tuhoutui noin vuonna 600 eaa. Lyydian kuninkaan Alyattes II:n johtamassa hyökkäyksessä. Se saattoi olla tuossa vaiheessa keskeneräinen. Tämän jälkeen rakennus kunnostettiin noin vuosina 590–580 eaa. Paikka säilyi kulttikäytössä noin vuoteen 545 eaa., jolloin persialaiset tuhosivat sen uudelleen. Tämän jälkeen pyhäkkö hylättiin.
Rakennus.
Temppelirakennus sijaitsi Vanhan Smyrnan pohjoisosassa lähellä kaupunginmuuria ja sen koillisporttia. Se oli sijoitettu sitä varten rakennetulle temenos-pengerrykselle. Temppelin stylobaatin koko oli noin 19 × 32 metriä. Temppelin peristasiksen pylväiden määrästä ja sijoittelusta on erilaisia tulkintoja. Erään teorian mukaan länsipään lyhyellä sivulla olisi ollut kuusi pylvästä (heksastyyli) ja eteläpuolen pitkällä sivulla 11 pylvästä, mutta pohjois- ja itäsivu olisivat olleet ilman pylväitä. Toisen teorian mukaan pylväitä olisi ollut 8 × 14, mukaan lukien itä-, länsi- ja eteläsivut, mutta tässäkin tulkinnassa pitkä pohjoissivu olisi ollut ilman pylväitä. Temppelin naoksen sisällä on saattanut olla yksi tai kaksi riviä pylväitä.
Temppeli edusti löydettyjen kapiteelien perusteella (proto)aiolialaista tyyliä. Kapiteeleissa oli pystysuorat voluutat, joiden välissä oli palmetit. Ne saattavat perusta Lähi-idästä tulleisiin vaikutteisiin. Nykyisin temppelin paikalle on pystytetty malliksi ja muistomerkiksi muutamia suuria moderneja aiolialaisia pylväitä.
Temppelille johti porrastettu ramppi. Temenoksen eteläsivulla oli kaksi stoaa eli pylväshallia ja niiden välissä propylon.
Mykale

Mykale (, ) voi viitata seuraaviin paikkoihin:
Mykalessos

Mykalessos (, ) voi viitata seuraaviin antiikin aikaisiin kaupunkeihin:
Mykalessos (Joonia)

Mykalessos (, ) eli Mykale (, ) oli antiikin aikainen kaupunki Jooniassa nykyisen Turkin alueella. 
Kaupunki sai nimensä Mykale-vuoresta (nyk. Samsun Dağı, Dilek Dağı), ja sijaitsi joko vuorella tai sen juurella entisellä Kaarian tai Lyydian alueella. Kaupungin mainitsevat Mykale-nimellä Stefanos Byzantionlainen ja Pseudo-Skylaks.
Kaupungin sijaintia ei tunneta. Alexander Herda on ehdottanut sen sijainneen ylhäällä vuorella Çatallar Tepe -nimisellä huipulla paikalla, johon nykyisin sijoitetaan kuitenkin usein arkaainen Panionion ja sitä edeltänyt Melian kaupunki Hans Lohmannin ehdotuksesta.
Teikhiussa

Teikhiussa ( tai "Teikhioussa", myös , ; ) oli antiikin aikainen kaupunki Jooniassa nykyisen Turkin alueella. Se sijaitsi Miletoksen poliksen alueella nykyisellä Saplı Adasın saarenkaltaisella niemekkeellä Akbükinlahdessa, noin 18 kilometriä Miletoksen kaupunkikeskuksesta kaakkoon. Joskus se on kuitenkin sijoitettu enemmän kaakkoon lähemmäksi nykyistä Kazıklıa.
Historia.
Teikhiussan vaiheista tiedetään antiikin lähteistä vain vähän. Se on saattanut olla jossakin vaiheessa oma polis eli itsenäinen kaupunkivaltio. Kaupungin asukkaasta käytettiin etnoyymiä "Teikhioeis" (), feminiinissä "Teikhioessa" (). Teikhiussa kuului Ateenan johtamaan Deloksen meriliittoon, ja esiintyy liiton verotusluetteloissa yhdessä Miletoksen kanssa vuosina 427–425 eaa., 421/420 eaa. ja 416/415 eaa. Vuonna 454/453 eaa. Teikhiussa toimi Ateenalle uskollisten miletoslaisten demokraattien pakopaikkana.
Ainakin vuonna 411 eaa. Teikhiussa oli kiinteästi Miletoksen alaisuudessa. Peloponnesolaissodan aikaan kaupunki toimi jonkun aikaa peloponnesolaisliiton tukikohtana. 300-luvulla eaa. paikka mainitaan kylänä. Kirjallisissa lähteissä kaupungin mainitsevat Thukydides, Athenaios ja Stefanos Byzantionlainen.
Rakennukset ja löydökset.
Teikhiussan paikalta Saplı Adasısta on löydetty jäänteitä muureista, joihin myös kaupungin nimi viittaa, sekä taloista. Ne on ajoitettu arkaaiselle kaudelle noin vuosiin 750–550 eaa. Löydöksiin lukeutuu myös muun muassa keramiikkaa 400-luvulta eaa. Myöhäisimmät löydöt ovat noin 200-luvulta eaa., jonka jälkeen paikka hylättiin.
Saplı Adasın länsipuolella sijaitsevasta nykyisestä Kömür Adasın saaresta on löydetty merkkejä varhaisemmasta asutuksesta myöhäiseltä neoliittiselta kaudelta aina geometrisen ja arkaaisen kauden vaihteeseen. Löytöihin lukeutuu muun muassa minolaista keramiikkaa 1400-luvulta eaa. ja mykeneläistä keramiikkaa 1300-luvulta eaa. Paikkaa kutsutaan tutkimuksessa ”Vanhaksi Teikhiussaksi”.
Dan Barna

Ilie Dan Barna (s. 10. heinäkuuta 1975 Sibiu ) on romanialainen poliitikko ja puolueen puheenjohtaja. Hän on toiminut puolueensa Pelastakaa Romania -liiton (USR) puheenjohtajana vuodesta 2017 ja kansanedustajana vuodesta 2016 alkaen.
Barna valmistui oikeustieteen kandidaaksi Bukarestin yliopistosta vuonna 1998. Maisteriksi hän valmistui vuonna 2003 Bukarestin polyteknisestä yliopistosta pääaineenaan johtaminen.. 
Poliittinen ura.
Barna on edustajainhuoneessa ulkopoliittisen valiokunnan varapuheenjohtaja. 
Vuoden 2019 presidentinvaaleissa USR oli vaaliliitossa Vapaus, yhtenäisyys ja solidaarisuus -puolueen (PLUS) kanssa, ja Barna oli vaaliliiton presidenttiehdokas. Hän sai kolmanneksi eniten ääniä eikä päässyt toiselle kierrokselle. Toisella kierroksella Barna asettui tukemaan istuvaa presidenttiä Klaus Johannista.
Molar Music

Molar Music on suomalainen indie-levy-yhtiö ja -merkki. Sen omistaja ja perustaja on myös Disco Ensemble -yhtyeestä tunnettu Jussi Ylikoski. Molar Music on perustettu vuonna 2019.
Viittaukset Molar Music -levy-yhtiöön ovat poistuneet asianomaisten sosiaalisen median tileitä ja levy-yhtiön kotisivut ja Facebook-sivut ovat ajettu alas.
Ampumahiihdon nuorten maailmanmestaruuskilpailut 2012

Ampumahiihdon nuorten maailmanmestaruuskilpailut 2012 järjestettiin Suomen Kontiolahdella helmikuussa 2012. Kilpailuissa järjestettiin kolme henkilökohtaista ja yksi viestikilpailu kummallekin sukupuolelle sekä alle 19-vuotiaiden että alle 22-vuotiaiden sarjoissa. 
Kilpailuohjelma.
Kilpailuissa oli 16 eri kilpailutapahtumaa.
Tulokset.
Miehet, alle 22.
15 km normaalimatka.
Päivämäärä: 21. helmikuuta
4x7,5 km viesti.
Päivämäärä: 23. helmikuuta
10 km pikakilpailu.
Päivämäärä: 25. helmikuuta
12,5 km takaa-ajo.
Päivämäärä: 26. helmikuuta
Naiset, alle 22.
12,5 km normaalimatka.
Päivämäärä: 21. helmikuuta
3x6 km viesti.
Päivämäärä: 23. helmikuuta
7,5 km pikakilpailu.
Päivämäärä: 25. helmikuuta
10 km takaa-ajo.
Päivämäärä: 26. helmikuuta
Miehet, alle 19.
12,5 km normaalimatka.
Päivämäärä: 20. helmikuuta
3x7,5 km viesti.
Päivämäärä: 22. helmikuuta
7,5 km pikakilpailu.
Päivämäärä: 24. helmikuuta
10 km takaa-ajo.
Päivämäärä: 26. helmikuuta
Naiset, alle 19.
10 km normaalimatka.
Päivämäärä: 20. helmikuuta
3x6 km viesti.
Päivämäärä: 22. helmikuuta
6 km pikakilpailu.
Päivämäärä: 24. helmikuuta
7,5 km takaa-ajo.
Päivämäärä: 26. helmikuuta
Kutso (järvi)

Kutso tai myös Babininskoje tai Babainskoje () on järvi Luoteis-Venäjällä Pihkovan alueen Opotškan piirissä.
Maantietoa.
Järvi on 2,3 kilometriä pitkä, 0,6 kilometriä leveä ja sen pinta-ala on 88 hehtaaria. Järven keskellä on samimainen kapeikko, jonka leveys on noin 50 metriä. Salmi yhdistää järven kaksi järviallasta toisiinsa. Järvessä ei ole saaria. Järven luoteispäässä sijaitsee pieni Babininon kylä ().
Luontoarvoja.
Järven lähiympäristö on pääasiassa metsämaata, missä kasvaa sekametsää. Vain kylässä on peltomaata. Järvessä on runsaasti eri kalalajeja: hauki, ahven, karppi, pasuri, salakka, made, suutari, ruutana ja mutakala, sekä joitakin "Rutilus"-suvun kalalajeja
Vesistösuhteita.
Kutso sijaitsee Kudkan valuma-alueella. Kudka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee vain muutama metsäoja. Järven laskuoja lähtee sen luoteispäästä ja se yhtyy parin kilometrin päässä Kudkan pääuomaan. Järven valuma-alueen pinta-ala on 1,7 neliökilometriä .
Lawrence Sher

Lawrence Sher (s. 4. helmikuuta 1970 Teaneck, New Jersey, Yhdysvallat) on yhdysvaltalainen ohjaaja ja elokuvaaja.
Hänet tunnetaan kuvaustöistään komediaelokuvissa "Garden State" (2003), "Diktaattori" (2012), sekä "Kauhea kankkunen" -trilogiassa (2009, 2011 ja 2013).
Hän teki debyyttinsä ohjaajana elokuvalla "Father Figures", joka julkaistiin vuonna 2017.
BMW 8-sarjan Gran Coupé

BMW 8-sarjan Gran Coupé (G16) on BMW:n vuodesta 2019 lähtien valmistama edustusluokan neliovinen coupé-korinen automalli, joka korvasi 6-sarjan Gran Coupén. Sen rinnakkaismallit ovat 8-sarjan kaksiovinen coupé (G15) ja cabriolet (G14).
8-sarjan Gran Coupé esiteltiin Frankfurtin autonäyttelyssä syyskuussa 2019. Kaksioviseen verrattuna se on 239 millimetriä pidempi kokonaispituudeltaan ja 201 millimetriä akseliväliltään. Korkeutta on 66 millimetriä ja leveyttä 30 millimetriä enemmän. Bensiinimalleina ovat 840i kuusisylinterisellä 3,0-litraisella (335 hv) moottorilla sekä M850i, jossa on 4,4-litrainen V8 (523 hv) ja neliveto. Dieselmallina on 840d kuusisylinterisellä 3,0-litraisella (316 hv) moottorilla. Kaikkien moottorien yhteydessä on kahdeksanportainen automaattivaihteisto.
Los Angelesin autonäyttelyssä marraskuussa 2019 esiteltiin malliston huipulle M8, jossa 4,4-litraisen V8-moottorin teho on nostettu 600 hevosvoimaan. M8 Competition -versiossa teholukema on 625 hevosvoimaa. Alkuvaiheessa saatavilla on First Edition -erikoismalli, jota valmistetaan 400 kappaleen rajoitettu erä. Mallissa on ”Aurora Diamond Green” -erikoismetalliväri ja kirkkaankeltaiset laser-ajovalot.
Koložo

Koložo, mutta myös Koloža, Kolože tai Rjasinskoje ( ), on järvi Luoteis-Venäjällä Pihkovan alueen Opotškan piirissä.
Maantietoa.
Järvi on 2,3 kilometriä pitkä, 1,3 kilometriä leveä ja sen pinta-ala on 1,4 neliökilometriä eli 140 hehtaaria. Järvellä on kaksi lahtimaista kaventumaa järven kummassakin päässä. Läntinen lahti kaareutuu etelään, jolloin sen lahdensuulle jää pieni metsäsaari. Syvin kohta yltää 10 metrin syvyyteen, mutta järven keskisyvyys jää vaatimattomaan kolmeen metriin. Järvi sijaitsee korkean mäen asutulla länsirinteellä ja järven länsipuolelta kiertää tie eteläpuolisesta Rjasinon () pikkukylästä pohjoispuolen Vedernikovon (), Lezovkan () ja Burlovon () kyliin. Kylien pellot sijaitsevat järven lähellä.
Luontoarvoja.
Järven rannoille asti ulottuvat läheist peltomaat, mutta järvellä on myös metsäisiä ja hiekkaisia rantoja. Rannat ovat paikoin kivikkoisia ja osa rannoista ovat myös heinittyneet ja soistuneet. Järvessä on runsaasti kalalajeja: hauki, ahven, lahna, pasuri, karppi, toutain, pasuri, suutari, mutakala ja karppi, sekä joitakin "Rutilus"-suvun kalalajeja. Järvessä elää myös rapu.
Vesistösuhteita.
Koložo sijaitsee Kudkan valuma-alueella. Kudka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee pieniä ojia ylärinteen puolelta. Sen laskuoja lähtee järven länsipäästä ja oja kiertää läheisen Izgožkan tekojärven lounaispäähän, jonne se laskee. Alueen järvet luetaan kuuluvaksi Kudkan sivujoen Izgožkan valuma-alueeseen. Järven valuma-alueen pinta-ala on lähteestä riippuen 20,7 tai 13,5 neliökilometriä .
Prick-testi

Prick-testi eli ihopistokoe on allergiatutkimus, jossa potilaan iho altistetaan erilaisille allergeeneille lansetilla pistetyn pienen reiän kautta. 
Testillä saadaan tietoa välittömästä IgE-välitteisestä allergisesta reaktiosta. Positiivisena kontrollina käytetään histamiinia ja negatiivisena kontrollina allergeenien pohjaliuosta. Välitön IgE-välitteinen reaktio kehittyy noin 15 minuutin kuluessa, jolloin iholle syntyneet paukamat mitataan. Yli 3 mm nokkospaukamat viittaavat merkittävään allergiseen IgE-välitteiseen reaktioon.
Suomessa allergeenien perussarjaan kuuluu usein koivu ("Betula"), timotei ("Phleum pratense"), nurminata ("Festuca pratensis"), pujo ("Artemisia vulgaris"), "Cladosporium herbarum" -home, koira, kissa, hevonen ja "Dermatophagoides pteronyssimus" -pölypunkki. Allergeenit valitaan oirekuvan mukaan.